Trondhjems Studentersangforening fikk i 1964 sitt eget tilholdssted, «Sangerhybelen», på søndre sideloft i Studentersamfundet i Trondhjem. Under forberedelsene til UKA høsten 1965 skulle imidlertid hybelen ombygges til kontorlokaler for UKEorganisasjonen. Takket være iherdig innsats fra hybelsjef Trygve Hestad, fikk Sangforeningen likevel beholde halve hybelen mot en avtale om å bidra med et kor for UKA. Det var ikke uvanlig at mindre grupperinger fra TSS opptrådte ved forskjellige anledninger, blant annet med sanger fra Gunnar Wennerbergs samling . En av disse trioene heter «Pirum», som fra latin betyr og er et uttrykk for å være beruset (jamfør pærefull), og dette ble navnet på UKEkoret.